da en da nl ca da sv de es da da da da da da da da da da da da da da en en da da cs da da da da da de da da da da da da da da da da da da da nl da en da da es nl da
Fotoudstilling med Jan Grarup åbner på Kongens Nytorv | UNICEF Danmark
11.8.2022 00:01:00 CEST | UNICEF Danmark
Mandag åbner en fotoudstilling om nødhjælp til børn i verdens brændpunkter på Kongens Nytorv. Billederne er taget af den anerkendte krigs- og krisefotograf Jan Grarup, og udstillingen markerer 60-året for UNICEFs store verdenslager i Københavns Nordhavn.
En ung dreng på et forladt sted på øen Île-à-Vache uden for Les Cayes i Haiti. Jan Grarup, februar 2022
Fra på mandag kan københavnere og byens gæster lægge vejen forbi Kongens Nytorv, hvor den prisvindende fotograf Jan Grarup sammen med UNICEFs Verdenslager udstiller 31 fotos, der illustrerer, hvad nødhjælp betyder for sårbare børn verden over. Udstillingen er gratis og markerer 60-året for UNICEFs Verdenslager, hvorfra millioner af ton nødhjælp distribueres til hele verden.
Jan Grarup og UNICEF har et mangeårigt kreativt samarbejde bag sig. Denne gang har han besøgt Uganda, Libanon og Haiti med UNICEFs blå logo på ryggen. Herfra dokumenterer Grarup med sit skarpe blik for de små historier i de store kriser, hvordan COVID-19-pandemien har påvirket børns liv, og hvor omfattende et arbejde det er at levere nødhjælp til verdens mest ufremkommelige samfund:
"Jeg har arbejdet med UNICEF i mange år, men har ikke hidtil forstået omfanget af deres forsyningsoperationer. UNICEFs leverancer er enormt omfattende og består af alt fra varmt tøj til skoleredskaber. Det har været helt utroligt at opleve, hvordan UNICEF tilbagelægger ekstreme afstande til fjerntliggende og svært tilgængelige samfund for at levere for eksempel skriveredskaber og skolebøger. Og det har været rørende at dokumentere, hvor meget det betyder for børn sådanne steder at modtage UNICEFs forsyninger,” siger Jan Grarup.
UNICEFs Verdenslager i København er verdens største af sin slags og spiller en nøglerolle for UNICEFs arbejde overalt i verden. Herfra udgår forsyninger i al hast, når naturkatastrofer, krige og konflikter vælter børns verden.
”At se verden gennem Grarups linse er en stærk påmindelse om, hvor barske realiteter millioner af børn står overfor. Samtidig er det en rørende dokumentation af, hvor stor en forskel det gør, at UNICEF leverer forsyninger til børn og familier i nød. Vi er meget taknemmelige for vores langvarige samarbejde med den danske regering, der har støttet vores forsyningsvirksomhed de seneste 60 år. Udstillingen her kunne ikke være en mere passende fejring af vores jubilæum,” siger Eva Kadilli, direktør for UNICEFs Verdenslager.
Udstillingen Supplies Saves Lifes på Konges Nytorv er åben og gratis for alle i perioden 15. – 29. august.
Pressemedarbejder Line Kørner. Tlf. 30952379, mail: lkoerner@unicef.dk
Line KørnerPressemedarbejder, UNICEF Danmark
En ung dreng på et forladt sted på øen Île-à-Vache uden for Les Cayes i Haiti. Jan Grarup, februar 2022
Information om UNICEF Danmark
Følg pressemeddelelser fra UNICEF Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra UNICEF Danmark
Joakim Mæhle ny ambassadør for UNICEF Danmark30.9.2022 10:26:41 CEST | Pressemeddelelse
Søndag aften var Joakim Mæhle med til at besejre de franske verdensmestre. I dag kan han fejre yderligere en sejr sammen med UNICEF og verdens børn. Den danske landsholdsstjerne har nemlig takket ja til rollen som ambassadør for FN’s børneorganisation.
300 elever diskuterer klima til Børnetopmøde i FN Byen30.9.2022 05:50:00 CEST | Pressemeddelelse
I dag samles elever og personale fra 43 skoler til UNICEFs børnetopmøde i FN Byen i København. Her skal de diskutere klimaforandringer og børnerettigheder. Mødets talere tæller blandt andre den unge klimaaktivist Selma de Montgomery, der er ny klimaforkæmper for UNICEF.
UNICEF CUP runder 1 million vacciner til verdens udsatte børn22.9.2022 07:03:24 CEST | Pressemeddelelse
I lørdags var UNICEF Cup tilbage i Ceres Arena, hvor nogle af landets bedste skuespillere, komikere, tidligere landsholdsstjerner og AGF-legender bød på underholdning, drama og til tider flot fodbold. Den velgørende fodboldturnering rundede samtidig målet om en samlet donation på en million vacciner til UNICEF.
Nyt valgmanifest skal inspirere politikere til kampen for bedre børneliv19.9.2022 07:12:24 CEST | Pressemeddelelse
Mere børneinddragelse, massiv investering i børn og en reel implementering af børns rettigheder i lovgivning og praksis. Det er de principper, UNICEF Danmark mener bør være pejlemærker for politikere efter det kommende folketingsvalg. I et nyt valgmanifest guider børneorganisationen politikere til at skabe positive forandringer med 15 konkrete forslag til handling.
Det er god business at tænke børnerettigheder ind i sin virksomhedspraksis15.9.2022 00:01:00 CEST | Pressemeddelelse
Sammen med LEGO Group samler UNICEF Danmark 17 store nordiske virksomheder til rundbordskonference om erhvervslivets indvirkning på børns rettigheder.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022